Κώστας Καφάσης

Ο Κώστας Καφάσης (Ιτέα Καρδίτσας, 14 Αυγούστου 1940 - Αθήνα, 13 Οκτωβρίου 2010) ήταν Έλληνας ηθοποιός και τραγουδιστής.

 Βιογραφικά στοιχεία 
Γεννήθηκε το 1940 στην Ιτέα Καρδίτσας. Σε μικρή ηλικία μετακόμισε στην Αθήνα για να εργαστεί. Έγινε ευρύτερα γνωστός με το τραγούδι «Γέλα κυρία μου» καθώς και από τη συμμετοχή του στην τηλεοπτική σειρά Η γειτονιά μας, στον ρόλο του Ιωνάθαν. Απεβίωσε από καρκίνο στις 13 Οκτωβρίου 2010 σε ηλικία 70 χρονών.

Απόσπασμα από συνέντευξη που έχει δώσει παλαιότερα:"Το όνειρό μου ήταν να γίνω θεατρίνος. Από πιτσιρίκι, αυτό ήταν η μανία μου, το πάθος μου, η αρρώστια μου. Γεννήθηκα και μεγάλωσα στην Ιτέα (Κουτσαρί) της Καρδίτσας και πάντα τα καλοκαίρια μας επισκέπτονταν τα λεγόμενα μπουλούκια της εποχής, οι περίφημοι περιοδεύοντες θίασοι, οπότε βλέποντάς τους ήθελα να γίνω και εγώ ένας απ΄αυτούς. Με αυτό το σκεπτικό μεγάλωσα, τελείωσα το γυμνάσιο στην Καρδίτσα, ήρθα Αθήνα, τελείωσα τη δραματική σχολή και μπήκα στο θέατρο. Δούλεψα έξι χρόνια στο θέατρο και έκανα πάνω από δεκαπέντε ταινίες. Η μεγαλύτερη τύχη ήρθε το 1971, όταν με φωνάξανε να παίξω σε ένα σίριαλ την ξακουστή για τότε Η γειτονιά μας. Την ίδια εποχή ξεκίνησα να δουλεύω και σε μπουάτ ως τραγουδιστής, στο μαγαζί "ΚΑΤΑΚΟΜΒΗ''. Η δεκαετία του 70 ήταν αυτή που με σημάδεψε. Τέλη του 74 δούλεψα σε ένα μαγαζί και εντελώς συμπτωματικά με άκουσε ο Κώστας Ψυχογιός και μου έδωσε το "Γέλα κυρία μου".

 Φιλμογραφία 
 Κινηματογράφος
ΈτοςΤίτλοςΡόλος1965Μοντέρνα σταχτοπούτα Καζάκος, τηλεφωνητής1966Η βουλευτίναβοηθός εκλογικού αντιπροσώπουΦίφης ο ακτύπητοςμπράβος ΣιδέρηΗ κόρη μου η σοσιαλίστριαεπιβάτης λεωφορείου1967Ο πουλημένος άνθρωποςφίλος ΚανέλλουΤο πιο λαμπρό αστέρι παρέα ΑμερικανώνΚαλώς ήλθε το δολάριοΔημήτρης1968Ο πιο καλός ο μαθητής1971Μαριχουάνα stop! Σπύρος1972Οι απάνθρωποι1994Ο δραπέτης του φεγγαριού 1996Μη μου άπτου αστυνομικός2008Ισοβίτες"Διοικητής" (φύλαρχος φυλακής)

Τηλεόραση
ΈτοςΤίτλοςΚανάλιΡόλος1971ΠαιχνιδίσματαΥΕΝΕΔΛευτέρης Κατσαούνης (Ιωνάθαν) 1972Η γειτονιά μας2002Εν ΙορδάνηStar20057 θανάσιμες πεθερές: Οι συμπεθέρεςMegaπαπα-Ευθύμης20087 θανάσιμες πεθερές: Η Αρβανίτισσα πεθεράνονός

 Δισκογραφία 
 Γέλα κυρία μου (1975)
 Κατάλαβέ με (1976)
 Σκέφτομαι εσένα (1977)
 Σ’ αγαπώ (1978)
 Πώς να φύγω (1979)
 Και ποιος φταίει (1981)
 Τα καλύτερα (1981)
 Ερωτικά επεισόδια (1983)
 Συνείδησή μου (1985)
 Ανοιχτά παράθυρα (1989)
 Τραγουδώντας τις εποχές (1995)
 Γέλα κυρία μου –Τα καλύτερα (1999)
 Καφάσης Κώστας – Επιτυχίες (2000)
 21 Μοναδικές επιτυχίες (2007)
 Παραπομπές 

Κατηγορία:Έλληνες τραγουδιστές
Κατηγορία:Έλληνες ηθοποιοί κινηματογράφου